text: [{"text_idx": "#000000", "text": "Hip dysplasia, ofta stytt til HD, er ein mjadnafeilur, i\u00f0 hundar stundum hava.\nL\u00e6rbeini passar ikki heilt til mjadnaska\u0301lina. Fyrr ella seinri f\u00f8rur hetta til, at hundurin f\u00e6r sterka pi\u0301nu i\u0301 mj\u00f8dnina."}, {"text_idx": "#000001", "text": "Til vinstru s\u00e6st ein sunn mj\u00f8dn, og til h\u00f8gru ein mj\u00f8dn vi\u00f0 sto\u0301rum mjadnafejli."}, {"text_idx": "#000002", "text": "Ta\u0301 hundar ver\u00f0a kanna\u00f0ir fyri HD, ver\u00f0ur u\u0301rsliti\u00f0 bo\u0301lka i\u0301 A,B,C,D & E, har A merkir at hundurin ikki hevur mjadnafeil, B & C merkir at hundurin hevur minni mjadnafeil, og D & E merkir at hundurin hevur a\u0301lvarsaman mjadnafeil."}, {"text_idx": "#000003", "text": "Hvi\u0301 hevur ein hundur mjadnafeil?"}, {"text_idx": "#000004", "text": "Mjadnafeilur er arviligur. Ta\u00f0 vil siga, at um ti\u0301kin og hundurin hava mjadnafeil, so eru sannli\u0301kindini fyri, at hv\u00f8lparnir fa\u0301a mjadnafeil, eisini sto\u0301r. Ti\u0301 er av sto\u0301rum ty\u0301dningi, at vit hava hetta i\u0301 huga b\u00e6\u00f0i ta\u0301 vit keypa hv\u00f8lp og ta\u0301 vit hava \u00e6tlanir um at gera hv\u00f8lpar. Havi i\u0301 huga, at HD B og C eisini er mjadnafeilur, sja\u0301lvt um alifelagi\u00f0 ti\u0301verri loyva aling vi\u00f0 hundum, i\u00f0 hava HD B og C. I\u0301 seinastuni ver\u00f0ur aling vi\u00f0 hundum, i\u00f0 hava HD D og E eisini loyvd i\u0301 a\u0301vi\u0301sum f\u00f8rum."}, {"text_idx": "#000005", "text": "Um vit seta ov h\u00f8g kr\u00f8v til r\u00f8rsluna hja\u0301 hv\u00f8lpum og ungum hundum, kunnu teir eisini fa\u0301a mjadnafeil."}, {"text_idx": "#000006", "text": "Ta\u00f0 er av sto\u0301rum ty\u0301dningi, at hv\u00f8lpar og ungir hundar ver\u00f0a \u201cmotionera\u00f0ir\u201d r\u00e6tt."}, {"text_idx": "#000008", "text": "Hvat hv\u00f8lpar og unghundar fa\u0301a at eta hevur eisini sto\u0301ra a\u0301virkan a\u0301 li\u00f0irnar og beinagrindina hja\u0301 hundinum. Fa\u0301a hv\u00f8lpar og unghundar skeivt fo\u0301\u00f0ur, so kann hetta eisini f\u00f8ra vi\u00f0 s\u00e6r, at hundurin f\u00e6r mjadnafeil. Gev ti\u0301 alti\u0301\u00f0 hv\u00f8lpum og unghundun fo\u0301\u00f0ur, i\u00f0 er \u00e6tla til hv\u00f8lpar. Legg eisini til merkis, at ta\u00f0 er munur a\u0301 hvat fo\u0301\u00f0ur hv\u00f8lpar av li\u0301tlum og sto\u0301rum slagi\u00f0 skulu hava."}, {"text_idx": "#000009", "text": "Ta\u0301 hundar ver\u00f0a kanna\u00f0ir fyri mjadnafeil ver\u00f0ur r\u00f8ntgenmynd tikin av mj\u00f8dnini. Hundurin skal ver\u00f0a doyvdur ta\u0301 r\u00f8ntgenmyndin ver\u00f0ur tikin. Hundar skulu ver\u00f0a fullvaksnir, tvs minst eitt a\u0301ra gamlir ta\u0301 kanningin ver\u00f0ur gj\u00f8rd. Um hundurin er skra\u0301settur hja\u0301 alifelagi, skal bo\u00f0ast fra\u0301 hja\u0301 alifelaginum a\u0301\u00f0renn kanningin ver\u00f0ur gj\u00f8rd. U\u0301rsliti\u00f0 av kanningini ver\u00f0ur si\u0301\u00f0ani skra\u0301sett hja\u0301 alifelaginum.\nSja\u0301lvt um hundurin ikki er skra\u0301settur hja\u0301 alifelagi\u00f0 er skilagott at kanna hundin fyri mjadnafeil a\u0301\u00f0renn hv\u00f8lpar ver\u00f0a gj\u00f8rdir."}, {"text_idx": "#000010", "text": "Hundar, i\u00f0 hava mjadnafeil kunnu fa\u0301a ymiskar vi\u00f0ger\u00f0ir. Mest vanligt er pi\u0301nustillandi heiliva\u0301gur, men a\u0301vi\u0301sar skur\u00f0vi\u00f0ger\u00f0ir kunnu eisini koma uppa\u0301 tal.\nTa\u00f0 er av sto\u0301rum ty\u0301dningi, at hundar vi\u00f0 mjadnafeili ikki eru ov feitir. Eisini er umra\u0301\u00f0andi at hundar vi\u00f0 mjadnafeili eru v\u00e6l fyri kroppsliga solei\u00f0is at v\u00f8ddarnir sti\u00f0ja li\u00f0unum v\u00e6l. To\u0301 skal ein ver\u00f0a ansin vi\u00f0 hvussu ein motionerar ein hund, i\u00f0 hevur mjadnafeil."}, {"text_idx": "#000011", "text": "Mjadnafeilur s\u00e6st oftast hja\u0301 st\u00f8rru hundasl\u00f8gunum, so sum hja\u0301 sjefarahundum, retrivarum, rottweilarum og eisini hja\u0301 Border Collie."}, {"text_idx": "#000012", "text": "Hundar, i\u00f0 eru illa sju\u0301kir av mjadnafeili, mugu oftast avli\u0301vast orsaka av no\u0301gvari pi\u0301nu i\u0301 mj\u00f8dnini."}, {"text_idx": "#000013", "text": "Slo\u0301\u00f0ir fyri meiri kunning um mjadnafeil hja\u0301 hundum"}, {"text_idx": "#000014", "text": "Um hip dysplasia a\u0301 Wikipedia"}, {"text_idx": "#000015", "text": "Kunning um hip dysplasia fra\u0301 djo\u0301raverndarfelagnum ASPCA"}]